
Αρ. Πρωτ.: 81
ΣΧΟΛΗ ΟΙΚΟΝΟΜΙΚΩΝ ΕΠΙΣΤΗΜΩΝ

ΤΜΗΜΑ: ΔΙΕΘΝΩΝ & ΕΥΡΩΠΑΪΚΩΝ ΟΙΚΟΝΟΜΙΚΩΝ ΣΠΟΥΔΩΝ

ΠΡΟΚΗΡΥΞΗ ΔΥΟ (2)  ΑΝΤΑΠΟΔΟΤΙΚΩΝ ΥΠΟΤΡΟΦΙΩΝ
ΣΤΟ ΤΜΗΜΑ ΔΙΕΘΝΩΝ & ΕΥΡΩΠΑΪΚΩΝ ΟΙΚΟΝΟΜΙΚΩΝ ΣΠΟΥΔΩΝ

Το τμήμα Διεθνών και Ευρωπαϊκών Οικονομικών Σπουδών της Σχολής Οικονομικών Επιστημών του Πανεπιστημίου Δυτικής Μακεδονίας αφού έλαβε υπόψη:
1. Το άρθρο 283 του Ν.4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις».

2. Τον εσωτερικό κανονισμό ανταποδοτικών υποτροφιών που εγκρίθηκε στην υπ’ αριθμ. 172/21-10-2022 συνεδρίαση της Συγκλήτου που αποφάσισε τη χορήγηση ανταποδοτικών υποτροφιών σε προπτυχιακούς (πρώτου κύκλου σπουδών), μεταπτυχιακούς φοιτητές (δεύτερου κύκλου σπουδών) και υποψήφιους διδάκτορες (τρίτου κύκλου σπουδών), χορηγεί ανταποδοτικές υποτροφίες σε φοιτητές.
3. Την απόφαση αριθ. 27/15-10-2026 θέμα 5ο της Συνέλευσης του τμήματος 
Προκηρύσσει δύο θέσεις ανταποδοτικής υποτροφίας για προπτυχιακούς φοιτητές/φοιτήτριες για το έτος 2026-2027.
Παρακαλούνται όσοι προπτυχιακοί φοιτητές/φοιτήτριες πληρούν τις παρακάτω προϋποθέσεις και επιθυμούν να λάβουν ανταποδοτική υποτροφία να υποβάλουν σχετική αίτηση στη Γραμματεία του Τμήματος. 

· Καλή ή Άριστη γνώση αγγλικής γλώσσας 

· Πολύ καλή γνώση Microsoft Office
Οι υπότροφοι θα παρέχουν ερευνητικό, επιστημονικό, διοικητικό, τεχνικό ή άλλο υποστηρικτικό έργο του Τμήματος, με μηνιαία αμοιβή τα 200,00€ για το ακαδημαϊκό έτος 2026-2027. 

Οι προϋποθέσεις και τα κριτήρια ορίζονται από τις Συνελεύσεις των Τμημάτων.

Για την επιλογή των υποψηφίων θα λαμβάνεται υπόψη κατ’ αρχήν η γενική επίδοση τους στα μαθήματα (βαθμός κατάταξης) και κατά δεύτερον το οικογενειακό και ατομικό τους εισόδημα. Σε περίπτωση ισοβαθμίας και σύμπτωσης του εισοδήματος θα γίνεται κλήρωση.

Ο βαθμός κατάταξης κάθε αίτησης θα προκύπτει από την παρακάτω σχέση:

Όπου:

Χ: Το πλήθος όλων των μαθημάτων που έχει περάσει ο φοιτητής

Υ: Το πλήθος των συνολικών μαθημάτων έως το τελευταίο εξάμηνο φοίτησης του φοιτητή για το οποίο έχει προλάβει να εξεταστεί

ΜΟ: Ο Μέσος Όρος της βαθμολογίας του φοιτητή

Ζ: Βαθμός συνέντευξης

Οι υποψήφιοι μαζί με την αίτηση, την οποία μπορούν να παραλαμβάνουν από τη Γραμματεία του Τμήματος, θα υποβάλουν:

1. Εκκαθαριστικό της Εφορίας για το οικογενειακό και ατομικό τους εισόδημα του προηγούμενου οικονομικού έτους.

Οι υποψήφιοι καταθέτουν την αίτηση στη Γραμματεία του Τμήματος iees@uowm.gr από τις 16/10/2026 έως και τις 20/10/2026 και ώρα 14:00
Κοζάνη, 16/10/2026
Από τη Γραμματεία του Τμήματος

